б)
 актуализирана версия на финансовата таблица, като се използва образецът, поместен в приложение II, ако промените в програмата за подпомагане налагат преразглеждане на финансовото разпределение.
 Член 3
 Съдържание на програмите за подпомагане
 Програмата за подпомагане трябва да съдържа:
 а)
 за всяка от специалните мерки за подпомагане, посочени в членове 45—52 от Регламент (ЕС) No 1308/2013:
 i)
 описание на предложената стратегия и на количествените цели;
 ii)
 физическите или юридическите лица, които имат право да подават заявления;
 iii)
 процедурата за кандидатстване;
 iv)
 критериите за допустимост;
 v)
 допустимите и недопустимите разходи;
 vi)
 в съответните случаи — дали се прилагат стандартни таблици на единичните разходи, или вноски в натура, и ако е така — информация за метода на изчисление и годишно адаптиране;
 vii)
 когато е приложимо — критериите за приоритет и съответната им относителна тежест;
 viii)
 процедурата за подбор;
 ix)
 сроковете за извършване на плащанията към бенефициерите;
 x)
 когато е приложимо — дали може да се отпуснат авансови плащания, както и максималната ставка и условията за това;
 xi)
 когато е приложимо — данни относно разграничаването спрямо други схеми на Съюза или национални схеми, както и данни относно системата за проверка, която се прилага, за да се избегне двойно финансиране;
 xii)
 когато е приложимо — дали се предоставя държавна помощ;
 б)
 резултатите от проведените консултации;
 в)
 цялостната стратегия;
 г)
 оценка за очакваното въздействие в технически, икономически, екологичен и социален план;
 д)
 график за прилагане на мерките;
 е)
 обща таблица за финансиране, както е посочена в приложение II към настоящия регламент;
 ж)
 критериите и другите количествени показатели, които да се използват при наблюдението и оценката;
 з)
 предприетите мерки за осигуряване на правилното и ефективно изпълнение на програмата;
 и)
 наименованието и адреса на компетентните органи и на структурите, които отговарят за изпълнението на програмата;
 й)
 уебсайт, на който са обществено достъпни националните нормативни актове във връзка с програмите за подпомагане.
 ГЛАВА II
 РАЗПОРЕДБИ ОТНОСНО СПЕЦИАЛНИТЕ МЕРКИ ЗА ПОДПОМАГАНЕ
 РАЗДЕЛ 1
 Популяризиране
 Подраздел 1
 Информиране в държавите членки
 Член 4
 Процедура за кандидатстване
 1. За подпомагането, посочено в член 45, параграф 1, буква а) от Регламент (ЕС) No 1308/2013, държавите членки определят правила относно процедурата за кандидатстване и процедурата за предвиденото в член 4 от Делегиран регламент (ЕС) 2016/1149 евентуално продължаване на подпомагането, които включват правила относно:
 а)
 юридическите лица, които имат право да подават заявления в съответствие с член 3 от Делегиран регламент (ЕС) 2016/1149;
 б)
 подаването и подбора на заявления, които правила съдържат поне сроковете за подаване на заявления, сроковете за разглеждане на подадените заявления и сроковете за уведомяване на операторите за резултатите от процедурата за подбор;
 в)
 проверката на спазването на разпоредбите относно допустимите операции, критериите за допустимост, критериите за приоритет и други обективни критерии, посочени в глава II, раздел 1, подраздел 2 от Делегиран регламент (ЕС) 2016/1149;
 г)
 подбора на заявленията, които правила съдържат поне относителната тежест на всеки критерий за приоритет;
 д)
 сключването на договори, включително евентуалните стандартни формуляри;
 е)
 условията за извършване на авансови плащания и внасяне на гаранции;
 ж)
 оценката на съответната подпомагана операция въз основа на подходящи показатели.
 2. В